62018TO0702_INF
Определение на Общия съд (осми състав) от 12 юни 2019 г. —Durand и др./Парламент
(Дело T‑702/18)
„Иск за установяване на неправомерно бездействие и искане за отмяна — Селскостопанска политика — Регламент (ЕО) № 1/2005 — Хуманно отношение към животните — Искане на членовете на Европейския парламент за създаване на анкетна комисия — Произнасяне на Парламента — Акт, неподлежащ на обжалване — Уведомителен акт — Недопустимост“
1.
Иск за установяване на неправомерно бездействие — Неправомерно бездействие — Понятие — Бездействие — Акт, който не е удовлетворителен за ищеца — Решение на Парламента да възложи на комисия да изготви доклад за прилагане — Решение, с което конклудентно се отхвърля искане за създаване на анкетна комисия — Изключване
(член 265 ДФЕС)
(вж. т. 21—23, 29 и 30)
2.
Жалба за отмяна — Актове, подлежащи на обжалване — Понятие — Актове, които произвеждат задължително правно действие — Акт с чисто уведомителен характер — Изключване
(член 263 ДФЕС)
(вж. т. 33—35)
Предмет
Главно искане на основание член 265 ДФЕС да се установи, че вследствие от решение на председателския съвет на Парламента последният неправомерно е бездействал, като не се е произнесъл по искането от 17 юли 2018 г. за създаване на анкетна комисия, и евентуално искане на основание член 263 ДФЕС за отмяна на решението, съдържащо се в писмото на председателя на Парламента от 21 септември 2018 г.
Диспозитив
1)
Отхвърля иска като недопустим.
2)
Осъжда г‑н Pascal Durand и останалите ищци, чиито имена са посочени в приложението, да заплатят съдебните разноски.